               ЕВРОПЕЙСКА КОМИСИЯ
            Брюксел, 22.10.2021
            COM(2021) 657 final
            2021/0344(NLE)

            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Съюза в рамките на Световния форум за хармонизация на правилата за превозните средства към Икономическата комисия за Европа на Организяацията на обединените нации по отношение на предложенията за изменения на правила № 0, 14, 16, 22, 24, 37, 45, 48, 49, 55, 58, 67, 79, 83, 86, 90, 94, 95, 100, 101, 110, 116, 118, 125, 128, 129, 133, 134, 135, 137, 145, 149, 150, 151, 152, 153, 157, 158 и 159 на ООН, по отношение на предложенията за изменения на Консолидирани резолюции R.E.3 и R.E.5, по отношение на предложенията за изменения на Общи резолюции M.R.1 и M.R.2 и по отношение на предложенията за разрешения за изменение на ГТП на ООН относно безопасността на пешеходците, както и за разработване на ГТП на ООН относно глобалните емисии при реални условия на движение и ГТП на ООН относно емисиите на прахови частици от спирачките

               ОБЯСНИТЕЛЕН МЕМОРАНДУМ

               1.ПРЕДМЕТ НА ПРЕДЛОЖЕНИЕТО

               Настоящото предложение се отнася до решение за установяване на позицията, която трябва да се заеме от името на Съюза в рамките на Световния форум за хармонизация на правилата за превозните средства към Икономическата комисия за Европа на Организацията на обединените нации (Работна група 29 или WP.29) по отношение на приемането на изменения в съществуващи правила на ООН и съществуващи глобални технически правила на ООН.

               2.КОНТЕКСТ НА ПРЕДЛОЖЕНИЕТО

               2.1.Споразумението от 1958 г. и Споразумението от 1998 г.

               Целта на Споразумението на Икономическата комисия за Европа на Организацията на обединените нации (ИКЕ на ООН) за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 г.“), и на Споразумението относно създаването на глобални технически правила за колесните пътни превозни средства, оборудване и части, които могат да бъдат монтирани и/или използвани на колесните пътни превозни средства („Паралелно споразумение“), е да бъдат изготвени хармонизирани изисквания, предназначени да премахнат техническите пречки пред търговията с моторни превозни средства между договарящите се страни на ИКЕ на ООН и да гарантират, че тези превозни средства осигуряват висока степен на безопасност и опазване на околната среда. Споразуменията влязоха в сила за ЕС съответно на 24 март 1998 г. и на 15 февруари 2000 г. Прилагането им се осъществява под ръководството на Световния форум за хармонизация на правилата за превозните средства към ИКЕ на ООН (Работна група 29 или WP.29).

               2.2. Световният форум за хармонизация на правилата за превозните средства към Икономическа комисия за Европа на Организацията на обединените нации (ИКЕ на ООН) — Работна група 29 или WP. 29

               Работна група 29 предлага единствена по рода си рамка за хармонизирани в световен мащаб правила за превозните средства. Тя е постоянна работна група в институционалната рамка на Обединените нации с определен мандат и правилник за дейността. Работната група функционира като световен форум, който дава възможност за провеждането на открити разисквания относно правилата за МПС, както и за обсъждане на прилагането на Ревизираното споразумение от 1958 г. и на Паралелното споразумение. Всяка държава — членка на Организацията на обединените нации, както и всяка регионална организация за икономическа интеграция, създадена от държави — членки на Организацията на Обединените нации, може да участва пълноценно в дейностите на Работна група 29 и да стане договаряща се страна по споразуменията относно превозните средства, чието прилагане се ръководи от тази работна група. Европейският съюз е страна по тези споразумения
                  1
               .

               Заседанията на Работна група 29 на ИКЕ на ООН се провеждат три пъти годишно — през март, юни и ноември. На всяко заседание е възможно да се приемат нови правила на ООН, нови резолюции на ООН, нови глобални технически правила на ООН (ГТП на ООН), изменения в действащи правила и резолюции на ООН съгласно Ревизираното споразумение от 1958 г. и изменения в действащи ГТП на ООН и резолюции на ООН съгласно Паралелното споразумение, за да се осигури технически напредък. Преди всяко заседание на Работна група 29 тези изменения първо се обсъждат на техническо равнище в рамките на специализирани спомагателни органи към тази работна група.

               Впоследствие се провежда гласуване на равнището на Работна група 29 (т.е. чрез квалифицирано мнозинство на присъстващите и гласуващи договарящи се страни — за предложенията съгласно Ревизираното споразумение от 1958 г., и с консенсус на присъстващите и гласуващи договарящи се страни — за предложенията съгласно Паралелното споразумение).

               Позицията, която трябва да се заеме от името на Съюза по отношение на новите правила на ООН и ГТП на ООН, техните изменения, допълнения и поправки, както и на резолюциите, се установява преди всяко заседание на Работна група 29 чрез решение на Съвета съгласно член 218, параграф 9 от ДФЕС.

               2.3. Предвиденият акт на Работна група 29

               Между 23 и 25 ноември 2021 г., по време на своето 185-о заседание, Работна група 29 може да приеме предложенията за изменения на правила № 0, 14, 16, 22, 24, 37, 45, 48, 49, 55, 58, 67, 79, 83, 86, 90, 94, 95, 100, 101, 110, 116, 118, 125, 128, 129, 133, 134, 135, 137, 145, 149, 150, 151, 152, 153, 157, 158 и 159 на ООН, предложенията за изменения на Консолидирани резолюции R.E.3 и R.E.5, предложенията за изменения на Общи резолюции M.R.1 и M.R.2, предложенията за разрешения за изменение на ГТП на ООН относно безопасността на пешеходците, както и за разработване на ГТП на ООН относно глобалните емисии при реални условия на движение и ГТП на ООН относно емисиите на прахови частици от спирачките.

               3. ПОЗИЦИЯ, КОЯТО ТРЯБВА ДА СЕ ЗАЕМЕ ОТ ИМЕТО НА СЪЮЗА

               Системата на Работна група 29 допринася за постигането на по-висока степен на хармонизиране в международен план на стандартите за превозните средства. Споразумението от 1958 г. има основна роля за постигането на тази цел, тъй като производителите от ЕС могат да използват общ набор от правила за одобряване на типа със съзнанието, че договарящите се страни ще признаят съответствието на продуктите им с националното си законодателство. Тази схема например направи възможно с Регламент (ЕО) № 661/2009 относно общата безопасност на моторните превозни средства да се отменят повече от 50 директиви на ЕС и същите да се заменят със съответните правила, изготвени съгласно Споразумението от 1958 г.

               Подобен подход се прилага в Регламент (ЕС) 2018/858 на Европейския парламент и на Съвета
                  2
               , с който се определят административните разпоредби и техническите изисквания за одобряването на типа и пускането на пазара на всички нови превозни средства, системи, компоненти и отделни технически възли. С въпросния регламент се инкорпорират правилата, приети съгласно Ревизираното споразумение от 1958 г. („правилата на ООН“), в системата на ЕС за одобряване на типа или като изисквания за одобряване на типа, или като алтернативи на законодателството на Съюза.

               След като предложенията за изменения или за нови правила на ООН бъдат приети от Работна група 29 и след като тези актове се нотифицират на договарящите се страни от изпълнителния секретар на ИКЕ на ООН, шест месеца по-късно и при отсъствието на възражения от страна на договарящите се страни, представляващи блокиращо малцинство, актовете могат да влязат в сила и да се транспонират в приложимите национални правила на всяка от договарящите се страни. В ЕС транспонирането се смята за извършено след публикуването на тези актове в Официален вестник на ЕС.

               Следователно е необходимо да се установи позицията на Съюза по следните актове:

               –предложенията за изменения на правила № 0, 14, 16, 22, 24, 37, 45, 48, 49, 55, 58, 67, 79, 83, 86, 90, 94, 95, 100, 101, 110, 116, 118, 125, 128, 129, 133, 134, 135, 137, 145, 149, 150, 151, 152, 153, 157, 158 и 159 на ООН, които са във връзка с актуализирането на разпоредбите за международни одобрения на типа на цели превозни средства, устройства за закрепване на обезопасителни колани, обезопасителни колани, защитни каски, дим от дизелови двигатели, нажежаеми светлинни източници, устройствата за чистене на предни светлини, монтиране на устройства за осветяване и светлинна сигнализация, емисии от тежки превозни средства, механични теглително-прикачни устройства, задни нискоразположени защитни устройства, превозни средства, използващи ВНГ, кормилни уредби, емисии от превозни средства от категории M1 и N1, монтиране на устройства за осветяване и светлинна сигнализация на селскостопански превозни средства, резервни части за спирачната уредба, челен и страничен удар, превозни средства с електрическо силово предаване, емисии на CO2/разход на гориво, превозни средства с ВНГ и СПГ, системи против кражба и алармени системи, огнеустойчивост на материалите, поле на видимост напред на водачите, фарове с газоразрядни светлинни източници, усъвършенствани системи за обезопасяване на деца, водородни превозни средства и превозни средства с горивни елементи, пригодност на моторните превозни средства за рециклиране, страничен удар в стълб, челен удар с обръщане на особено внимание на системите за обезопасяване, системи за закрепване „ISOFIX“, устройства за осветяване на пътя, светлоотражатели, усъвършенствани системи за аварийно спиране за превозни средства от категории M1 и N1, цялост на горивната уредба и безопасност на електрическото силово предаване в случай на удар отзад, автоматизирана система за поддържане в границите на пътната лента, движение на заден ход и информационна система, уведомяваща при потегляне;

               които ще бъдат подложени на гласуване по време на заседанието на Работна група 29, което ще се проведе в периода 23—25 ноември 2021 г. Освен това е необходимо да се установи позицията на Съюза относно:

               –предложението за актуализиране на таблица 1 в рамковия документ относно автоматизираните/автономните превозни средства;

               –предложенията за изменения на Консолидирани резолюции R.E.3 и R.E.5, които се отнасят до актуализирането на разпоредбите относно конструкцията на превозните средства и спецификацията на категориите светлинни източници;

               –предложенията за изменения на Общи резолюции M.R.1 и M.R.2, които са във връзка с актуализирането на разпоредбите относно описанието и характеристиките на инструментите и устройствата за изпитване, които са необходими за оценка на съответствието на колесните превозни средства, оборудването и частите, както и определенията на системите за задвижване на превозните средства;

               –предложенията за разрешения за изменение на ГТП на ООН относно безопасността на пешеходците, както и за разработване на ГТП на ООН относно глобалните емисии при реални условия на движение и ГТП на ООН относно емисиите на прахови частици от спирачките; както и

               –искането за включване в сборника с предложения за глобални технически правила на ООН на четири предложения на други договарящи се страни.

               Съюзът следва да подкрепи гореизброените актове, защото те са в съответствие с политиката на Съюза в областта на вътрешния пазар по отношение на автомобилната промишленост и са съвместими с политиките на Съюза в областта на транспорта, климата и енергетиката.

               Всички тези актове имат много положително въздействие върху конкурентоспособността на автомобилната промишленост на ЕС и върху международната търговия. Гласуването в подкрепа на тези актове ще насърчи техническия напредък, ще генерира ползи от икономиите от мащаба, ще предотврати разпокъсването на вътрешния пазар и ще гарантира еднаквото прилагане на стандартите в автомобилостроенето в целия Съюз.

               Външни експертни становища не са приложими за целите на настоящото предложение. То обаче ще бъде разгледано от Техническия комитет по моторните превозни средства.

               4.ПРАВНО ОСНОВАНИЕ

               4.1.
                     Процесуалноправно основание

               4.1.1.
                     Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  3
               .

               4.1.2.
                     Приложение в конкретния случай

               Работна група 29 е орган, в рамките на който договарящите се страни на ИКЕ на ООН обсъждат изпълнението на Ревизираното споразумение от 1958 г. и на Паралелното споразумение.

               Актовете, които Работна група 29 има за задача да приема, представляват актове с правно действие.

               Правилата на ООН, съдържащи се в предвидения акт, ще бъдат обвързващи за Съюза и заедно с резолюциите могат да окажат съществено въздействие върху съдържанието на законодателството на ЕС в областта на одобряването на типа на превозните средства.

               Предвидените актове не допълват, нито изменят институционалната рамка на споразумението.

               Поради това процесуалноправното основание за предложеното решение е член 218, параграф 9 от ДФЕС.

               4.2.
                     Материалноправно основание

               4.2.1.
                     Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               4.2.2. Приложение в конкретния случай

               Основната цел и съдържанието на предвидения акт са свързани със сближаване на законодателството. Поради това материалноправното основание за предложеното решение е член 114 от ДФЕС.

               4.3.
                     Заключение

               Правното основание на предложеното решение следва да бъде член 114 от ДФЕС във връзка с член 218, параграф 9 от ДФЕС.

               2021/0344 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Съюза в рамките на Световния форум за хармонизация на правилата за превозните средства към Икономическата комисия за Европа на Организяацията на обединените нации по отношение на предложенията за изменения на правила № 0, 14, 16, 22, 24, 37, 45, 48, 49, 55, 58, 67, 79, 83, 86, 90, 94, 95, 100, 101, 110, 116, 118, 125, 128, 129, 133, 134, 135, 137, 145, 149, 150, 151, 152, 153, 157, 158 и 159 на ООН, по отношение на предложенията за изменения на Консолидирани резолюции R.E.3 и R.E.5, по отношение на предложенията за изменения на Общи резолюции M.R.1 и M.R.2 и по отношение на предложенията за разрешения за изменение на ГТП на ООН относно безопасността на пешеходците, както и за разработване на ГТП на ООН относно глобалните емисии при реални условия на движение и ГТП на ООН относно емисиите на прахови частици от спирачките

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 114 във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)С Решение 97/836/ЕО на Съвета
                  4
                Съюзът се присъедини към Споразумението на Икономическата комисия за Европа на Организацията на обединените нации (ИКЕ на ООН) за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 г.“). Ревизираното споразумение от 1958 г. влезе в сила на 24 март 1998 г.

               (2)С Решение 2000/125/ЕО на Съвета
                  5
                Съюзът се присъедини към Споразумението относно създаването на глобални технически правила за колесните пътни превозни средства, оборудване и части, които могат да бъдат монтирани и/или използвани на колесните пътни превозни средства („Паралелно споразумение“). Паралелното споразумение влезе в сила на 15 февруари 2000 г.

               (3)С Регламент (ЕС) 2018/858 на Европейския парламент и на Съвета
                  6
                се определят административните разпоредби и техническите изисквания за одобряването на типа и пускането на пазара на всички нови превозни средства, системи, компоненти и отделни технически възли. С въпросния регламент се инкорпорират правилата, приети съгласно Ревизираното споразумение от 1958 г. („правилата на ООН“), в системата на ЕС за одобряване на типа или като изисквания за одобряване на типа, или като алтернативи на законодателството на Съюза.

               (4)В съответствие с член 1 от Ревизираното споразумение от 1958 г. и член 6 от Паралелното споразумение Световният форум за хармонизиране на правилата за превозните средства към ИКЕ на ООН (Работна група 29 на ИКЕ на ООН) може да приема предложения за изменения в правилата на ООН, в глобалните технически правила на ООН (ГТП на ООН) и в резолюциите на ООН, както и предложения за нови правила на ООН, ГТП на ООН и резолюции на ООН във връзка с одобряването на превозните средства. Освен това в съответствие с посочените разпоредби Работна група 29 на ИКЕ на ООН може да приема предложения за разрешения за изготвяне на изменения на ГТП на ООН или за изготвяне на нови ГТП на ООН и може да приема предложения за удължаване на мандатите относно ГТП на ООН.

               (5)По време на 185-ото заседание на Световния форум, насрочено за 23—25 ноември 2021 г., Работна група 29 на ИКЕ на ООН може да приеме предложенията за изменения на правила № 0, 14, 16, 22, 24, 37, 45, 48, 49, 55, 58, 67, 79, 83, 86, 90, 94, 95, 100, 101, 110, 116, 118, 125, 128, 129, 133, 134, 135, 137, 145, 149, 150, 151, 152, 153, 157, 158 и 159 на ООН.

               (6) Целесъобразно е да се установи позицията, която трябва да се заеме от името на Съюза в рамките на Работна група 29 на ИКЕ на ООН по отношение на приемането на посочените предложения, тъй като правилата на ООН ще бъдат обвързващи за Съюза и заедно с резолюциите на ООН могат да имат съществено въздействие върху съдържанието на законодателството на Съюза в областта на одобряването на типа на превозните средства.

               (7)С оглед на натрупания опит и техническите постижения изискванията, отнасящи се до някои елементи или характеристики, попадащи в обхвата на правила № 0, 14, 16, 22, 24, 37, 45, 48, 49, 55, 58, 67, 79, 83, 86, 90, 94, 95, 100, 101, 110, 116, 118, 125, 128, 129, 133, 134, 135, 137, 145, 149, 150, 151, 152, 153, 157, 158 и 159 на ООН трябва да бъдат изменени, коригирани или допълнени.

               (8)Освен това е необходимо да бъдат изменени някои разпоредби в Резолюции R.E.3, R.E.5, M.R.1 и M.R.2 на ООН.

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза по време на 185-ото заседание на Световния форум за хармонизация на правилата за превозните средства към ИКЕ на ООН, насрочено за 23—25 ноември 2021 г., е да се гласува в подкрепа на предложенията, изброени в приложението към настоящото решение.

               Член 2

               Адресат на настоящото решение е Комисията.

               Съставено в Брюксел на […] година.

                     Председател

                     За Съвета

                     Председател

                     (1)

                        Решение 97/836/ЕО на Съвета от 27 ноември 1997 г. с оглед на присъединяването на Европейската общност към Споразумението на Икономическата комисия за Европа на Организацията на обединените нации за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 г.“) (ОВ L 346, 17.12.1997 г., стр. 78).Решение 2000/125/ЕО на Съвета от 31 януари 2000 г. относно сключването на споразумение относно създаването на глобални технически регламенти за колесните пътни превозни средства, оборудване и части, които могат да бъдат монтирани и/или използвани на колесните пътни превозни средства („Паралелно споразумение“) (ОВ L 35, 10.2.2000 г., стр. 12).

                     (2)

                        Регламент (ЕС) 2018/858 на Европейския парламент и на Съвета от 30 май 2018 г. относно одобряването и надзора на пазара на моторни превозни средства и техните ремаркета, както и на системи, компоненти и отделни технически възли, предназначени за такива превозни средства, за изменение на регламенти (ЕО) № 715/2007 и (ЕО) № 595/2009 и за отмяна на Директива 2007/46/ЕО (ОВ L 151, 14.6.2018 г., стр. 1).

                     (3)

                        Решение на Съда от 7 октомври 2014 г., Германия/Съвет, C-399/12, ECLI:EU:C:2014:2258, т. 61—64.

                     (4)

                        Решение 97/836/ЕО на Съвета от 27 ноември 1997 г. с оглед на присъединяването на Европейската общност към Споразумението на Икономическата комисия за Европа на Организацията на обединените нации за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 г.“) (ОВ L 346, 17.12.1997 г., стр. 78).

                     (5)

                        Решение 2000/125/ЕО на Съвета от 31 януари 2000 г. относно сключването на споразумение относно създаването на глобални технически регламенти за колесните пътни превозни средства, оборудване и части, които могат да бъдат монтирани и/или използвани на колесните пътни превозни средства („Паралелно споразумение“) (ОВ L 35, 10.2.2000 г., стр. 12).

                     (6)

                        Регламент (ЕС) 2018/858 на Европейския парламент и на Съвета от 30 май 2018 г. относно одобряването и надзора на пазара на моторни превозни средства и техните ремаркета, както и на системи, компоненти и отделни технически възли, предназначени за такива превозни средства, за изменение на регламенти (ЕО) № 715/2007 и (ЕО) № 595/2009 и за отмяна на Директива 2007/46/ЕО (ОВ L 151, 14.6.2018 г., стр. 1).

    ---documentbreak---

               ЕВРОПЕЙСКА КОМИСИЯ
            Брюксел, 22.10.2021
            COM(2021) 657 final

            ПРИЛОЖЕНИЕ
            към
            предложение за Решение на Съвета
            относно позицията, която трябва да се заеме от името на Съюза в рамките на Световния форум за хармонизация на правилата за превозните средства към Икономическата комисия за Европа на Организяацията на обединените нации по отношение на предложенията за изменения на правила № 0, 14, 16, 22, 24, 37, 45, 48, 49, 55, 58, 67, 79, 83, 86, 90, 94, 95, 100, 101, 110, 116, 118, 125, 128, 129, 133, 134, 135, 137, 145, 149, 150, 151, 152, 153, 157, 158 и 159 на ООН, по отношение на предложенията за изменения на Консолидирани резолюции R.E.3 и R.E.5, по отношение на предложенията за изменения на Общи резолюции M.R.1 и M.R.2 и по отношение на предложенията за разрешения за изменение на ГТП на ООН относно безопасността на пешеходците, както и за разработване на ГТП на ООН относно глобалните емисии при реални условия на движение и ГТП на ООН относно емисиите на прахови частици от спирачките

               ПРИЛОЖЕНИЕ

                        Правило №

                        Заглавие на точката от дневния ред

                        Документ за справка
                           1

                        0

                        Предложение за серия от изменения 04 на Правило № 0 на ООН (IWVTA)

                        (ECE/TRANS/WP.29/1159, точка 85, въз основа на WP.29-184-07)

                        ECE/TRANS/WP.29/2021/84

                        14

                        Предложение за допълнение 9 към серия от изменения 07 на Правило № 14 на ООН (устройства за закрепване на обезопасителни колани)

                        (ECE/TRANS/WP.29/GRSP/69, точка 10, въз основа на ECE/TRANS/WP.29/GRSP/2021/9 и GRSP-69-35, както е изменено с приложение III към доклада

                        ECE/TRANS/WP.29/2021/108

                        14

                        Предложение за допълнение 1 към серия от изменения 08 на Правило № 14 на ООН (устройства за закрепване на обезопасителни колани)

                        (ECE/TRANS/WP.29/GRSP/69, точка 10, въз основа на ECE/TRANS/WP.29/GRSP/2021/9 и GRSP-69-35, както е изменено с приложение III към доклада

                        ECE/TRANS/WP.29/2021/109

                        14

                        Предложение за допълнение 2 към серия от изменения 09 на Правило № 14 на ООН (устройства за закрепване на обезопасителни колани)

                        (ECE/TRANS/WP.29/GRSP/69, точка 10, въз основа на ECE/TRANS/WP.29/GRSP/2021/9, както е изменено с приложение III към доклада

                        ECE/TRANS/WP.29/2021/110

                        16

                        Предложение за допълнение 7 към серия от изменения 07 на Правило № 16 на ООН (обезопасителни колани)

                        ECE/TRANS/WP.29/GRSP/69, точка 11, въз основа на ECE/TRANS/WP.29/GRSP/2021/10 без изменения

                        ECE/TRANS/WP.29/2021/112

                        16

                        Предложение за допълнение 3 към серия от изменения 08 на Правило № 16 на ООН (обезопасителни колани)

                        ECE/TRANS/WP.29/GRSP/69, точка 11, въз основа на ECE/TRANS/WP.29/GRSP/2021/10 без изменения

                        ECE/TRANS/WP.29/2021/113

                        16

                        Предложение за поправка 1 на допълнение 12 към серия от изменения 06 на Правило № 16 на ООН (обезопасителни колани)

                        (ECE/TRANS/WP.29/GRSP/69, точка 11, въз основа на ECE/TRANS/WP.29/GRSP/2021/16 без изменения

                        ECE/TRANS/WP.29/2021/111

                        22

                        Предложение за допълнение 1 към серия от изменения 06 на Правило № 22 на ООН (защитни каски)

                        ECE/TRANS/WP.29/GRSP/69, точка 17, въз основа на ECE/TRANS/WP.29/GRSP/2021/13, както е изменено с приложение IV към доклада

                        ECE/TRANS/WP.29/2021/114

                        24

                        Предложение за допълнение 7 към серия от изменения 03 на Правило № 24 на ООН (видими замърсители; измерване на мощността на двигатели със запалване чрез сгъстяване (дим от дизелово гориво))

                        (ECE/TRANS/WP.29/GRPE/83, точка 29, въз основа на ECE/TRANS/WP.29/GRPE/2021/15

                        ECE/TRANS/WP.29/2021/128

                        37

                        Предложение за проект на допълнение 48 към серия от изменения 03 на Правило № 37 на ООН (нажежаеми светлинни източници)

                        (ECE/TRANS/WP.29/GRE/84, точка 20, въз основа на ECE/TRANS/WP.29/GRE/2020/15/Rev.1, както е изменено с GRE-84-32)

                        ECE/TRANS/WP.29/2021/85

                        45

                        Предложение за проект на допълнение 12 към серия от изменения 01 на Правило № 45 на ООН (устройства за чистене на предни фарове)

                        (ECE/TRANS/WP.29/GRE/84, точка 10, въз основа на ECE/TRANS/WP.29/GRE/2021/7)

                        ECE/TRANS/WP.29/2021/89

                        48

                        Предложение за допълнение 7 към серия от изменения 03 на Правило № 48 на ООН (монтиране на устройства за осветяване и светлинна сигнализация)

                        (ECE/TRANS/WP.29/GRE/84, точка 24, въз основа на ECE/TRANS/WP.29/GRE/2021/5)

                        ECE/TRANS/WP.29/2021/90

                        48

                        Предложение за допълнение 20 към серия от изменения 04 на Правило № 48 на ООН (монтиране на устройства за осветяване и светлинна сигнализация)

                        (ECE/TRANS/WP.29/GRE/84, точка 24, въз основа на ECE/TRANS/WP.29/GRE/2021/5)

                        ECE/TRANS/WP.29/2021/91

                        48

                        Предложение за допълнение 15 към серия от изменения 05 на Правило № 48 на ООН (монтиране на устройства за осветяване и светлинна сигнализация)

                        (ECE/TRANS/WP.29/GRE/84, точка 24, въз основа на ECE/TRANS/WP.29/GRE/2021/5)

                        ECE/TRANS/WP.29/2021/92

                        48

                        Предложение за допълнение 15 към серия от изменения 06 на Правило № 48 на ООН (монтиране на устройства за осветяване и светлинна сигнализация)

                        (ECE/TRANS/WP.29/GRE/84, точки 24 и 25, въз основа на ECE/TRANS/WP.29/GRE/2021/5 и ECE/TRANS/WP.29/GRE/2021/8)

                        ECE/TRANS/WP.29/2021/93

                        48

                        Предложение за допълнение 2 към серия от изменения 07 на Правило № 48 на ООН (монтиране на устройства за осветяване и светлинна сигнализация)

                        (ECE/TRANS/WP.29/GRE/84, точки 24 и 25, въз основа на ECE/TRANS/WP.29/GRE/2021/5 и ECE/TRANS/WP.29/GRE/2021/8)

                        ECE/TRANS/WP.29/2021/94

                        48

                        Предложение за нова серия от изменения 08 на Правило № 48 на ООН (монтиране на устройства за осветяване и светлинна сигнализация)

                        (ECE/TRANS/WP.29/GRE/84, точки 24, 25 и 27, въз основа на ECE/TRANS/WP.29/GRE/2021/4, ECE/TRANS/WP.29/GRE/2021/5 и ECE/TRANS/WP.29/GRE/2021/8)

                        ECE/TRANS/WP.29/2021/86

                        49

                        Предложение за допълнение 11 към серия от изменения 05 на правило № 49 на ООН (емисии от двигатели със запалване чрез сгъстяване и двигатели с принудително запалване, работещи с втечнен нефтен газ и със сгъстен природен газ)

                        (ECE/TRANS/WP.29/GRPE/83, точка 22, въз основа на ECE/TRANS/WP.29/GRPE/2021/13, както е изменено с приложение IX)

                        ECE/TRANS/WP.29/2021/129

                        49

                        Предложение за допълнение 7 към серия от изменения 06 на правило № 49 на ООН (емисии от двигатели със запалване чрез сгъстяване и двигатели с принудително запалване, работещи с втечнен нефтен газ и със сгъстен природен газ)

                        (ECE/TRANS/WP.29/GRPE/83, точка 22, въз основа на ECE/TRANS/WP.29/GRPE/2021/14, както е изменено с приложение X)

                        ECE/TRANS/WP.29/2021/130

                        55

                        Предложение за допълнение 10 към серия от изменения 01 на Правило № 55 на ООН (механични теглително-прикачни устройства)

                        (ECE/TRANS/WP.29/GRSG/10, точка 58, въз основа на GRSG-121-42)

                        ECE/TRANS/WP.29/2021/105

                        55

                        Предложение за допълнение 02 към серия от изменения 02 на Правило № 55 на ООН (механични теглително-прикачни устройства) (ECE/TRANS/WP.29/GRSG/10, точка 58, въз основа на GRSG-121-42)

                        ECE/TRANS/WP.29/2021/153

                        58

                        Предложение за допълнение 3 към серия от изменения 03 на Правило № 58 на ООН (задни нискоразположени защитни устройства)

                        (ECE/TRANS/WP.29/GRSG/100, точка 60, въз основа на ECE/TRANS/WP.29/GRSG/2021/15)

                        ECE/TRANS/WP.29/2021/106

                        67

                        Предложение за серия от изменения 04 на Правило № 67 на ООН (превозни средства, използващи втечнен нефтен газ)

                        (ECE/TRANS/WP.29/GRSG/100, точка 66, въз основа на ECE/TRANS/WP.29/GRSG/2021/8)

                        ECE/TRANS/WP.29/2021/97

                        79

                        Предложение за допълнение 3 към серия от изменения 02 на Правило № 79 на ООН (кормилни уредби)

                        (ECE/TRANS/WP.29/GRVA/10, точка 64, въз основа на ECE/TRANS/WP.29/GRVA/2021/12, както е изменено с GRVA-10-39 (както е изменено на заседанието))

                        ECE/TRANS/WP.29/2021/136

                        79

                        Предложение за допълнение 6 към серия от изменения 03 на Правило № 79 на ООН (кормилни уредби)

                        (ECE/TRANS/WP.29/GRVA/10, точка 64, въз основа на ECE/TRANS/WP.29/GRVA/2021/12, както е изменено с GRVA-10-39 (както е изменено на заседанието))

                        ECE/TRANS/WP.29/2021/137

                        79

                        Предложение за допълнение 1 към серия от изменения 04 на Правило № 79 на ООН (кормилни уредби)

                        (ECE/TRANS/WP.29/GRVA/10, точка 64, въз основа на ECE/TRANS/WP.29/GRVA/2021/12, както е изменено с GRVA-10-39 (както е изменено на заседанието))

                        ECE/TRANS/WP.29/2021/138

                        83

                        Предложение за допълнение 15 към серия от изменения 05 на Правило № 83 на ООН (емисии от превозни средства от категории M1 и N1)

                        (ECE/TRANS/WP.29/GRPE/83, точка 8, въз основа на ECE/TRANS/WP.29/GRPE/2021/10, GRPE-83-15 и както е изменено с приложение IV)

                        ECE/TRANS/WP.29/2021/131

                        83

                        Предложение за допълнение 17 към серия от изменения 06 на Правило № 83 на ООН (емисии от превозни средства от категории M1 и N1)

                        (ECE/TRANS/WP.29/GRPE/83, точка 8, въз основа на ECE/TRANS/WP.29/GRPE/2021/10, GRPE-83-15 и както е изменено с приложение V)

                        ECE/TRANS/WP.29/2021/132

                        83

                        Предложение за допълнение 14 към серия от изменения 07 на Правило № 83 на ООН (емисии от превозни средства от категории M1 и N1)

                        (ECE/TRANS/WP.29/GRPE/83, точка 8, въз основа на ECE/TRANS/WP.29/GRPE/2021/10, GRPE-83-15 и както е изменено с приложение VI)

                        ECE/TRANS/WP.29/2021/133

                        86

                        Предложение за нова серия от изменения 02 на Правило № 86 на ООН (монтиране на устройствата за осветяване и светлинна сигнализация за селскостопански превозни средства)

                        (ECE/TRANS/WP.29/GRE/84, точка 30, въз основа на ECE/TRANS/WP.29/GRE/2020/7/Rev.1)

                        ECE/TRANS/WP.29/2021/87

                        90

                        Предложение за допълнение 7 към серия от изменения 02 на Правило № 90 на ООН (резервни части за спирачната уредба)

                        (ECE/TRANS/WP.29/GRVA/10, точка 87, въз основа на ECE/TRANS/WP.29/GRVA/2021/15, както е изменено с GRVA-10-28)

                        ECE/TRANS/WP.29/2021/139

                        94

                        Предложение за допълнение 1 към серия от изменения 04 на Правило № 94 на ООН (челен удар)

                        (ECE/TRANS/WP.29/GRSP/69, точка 47, въз основа на GRSP-69-41, както е възпроизведено с приложение X към доклада

                        ECE/TRANS/WP.29/2021/115

                        95

                        Предложение за допълнение 1 към серия от изменения 04 на Правило № 95 на ООН (страничен удар)

                        (ECE/TRANS/WP.29/GRSP/69, точка 19, въз основа на ECE/TRANS/WP.29/GRSP/2021/8 без изменения

                        ECE/TRANS/WP.29/2021/116

                        95

                        Предложение за допълнение 2 към серия от изменения 05 на Правило № 95 на ООН (страничен удар)

                        (ECE/TRANS/WP.29/GRSP/69, точки 19 и 47, въз основа на ECE/TRANS/WP.29/GRSP/2021/8, без изменения, и въз основа на GRSP-69-41, както е възпроизведено с приложение X към доклада

                        ECE/TRANS/WP.29/2021/117

                        100

                        Предложение за допълнение 1 към серия от изменения 03 на Правило № 100 на ООН (превозни средства с електрическо силово задвижване),

                        (ECE/TRANS/WP.29/GRSP/69, точка 44, въз основа на GRSP-69-04, както е възпроизведено с приложение IX към доклада)

                        ECE/TRANS/WP.29/2021/118

                        101

                        Предложение за допълнение 11 към серия от изменения 01 на Правило № 101 на ООН (емисии на CO2/разход на гориво)

                        (ECE/TRANS/WP.29/GRPE/83, точка 10, въз основа на ECE/TRANS/WP.29/GRPE/2021/11 и както е изменено с приложение VII)

                        ECE/TRANS/WP.29/2021/134

                        110

                        Предложение за серия от изменения 05 на Правило № 110 на ООН (превозни средства, работещи със сгъстен природен газ/втечнен природен газ)

                        (ECE/TRANS/WP.29/GRSG/100, точка 68, въз основа на ECE/TRANS/WP.29/GRSG/2021/9)

                        ECE/TRANS/WP.29/2021/98

                        110

                        Предложение за допълнение 3 към серия от изменения 04 на Правило № 110 на ООН (превозни средства, работещи със сгъстен природен газ/втечнен природен газ)

                        (ECE/TRANS/WP.29/GRSG/100, точка 70, въз основа на ECE/TRANS/WP.29/GRSG/2021/10, както е изменено с GRSG-121-22)

                        ECE/TRANS/WP.29/2021/107

                        116

                        Предложение за серия от изменения 01 към Правило № 116 на ООН (системи против кражба и алармени системи)

                        (ECE/TRANS/WP.29/GRSG/100, точка 75, въз основа на ECE/TRANS/WP.29/GRSG/2021/11, както е изменено с GRSG-121-12)

                        ECE/TRANS/WP.29/2021/99

                        118

                        Предложение за допълнение 2 към серия от изменения 03 на Правило № 118 на ООН (огнеустойчивост на материалите)

                        (ECE/TRANS/WP.29/GRSG/100, точка 28, въз основа на ECE/TRANS/WP.29/GRSG/2021/3, както е изменено с GRSG-121-04)

                        ECE/TRANS/WP.29/2021/101

                        118

                        Предложение за допълнение 5 към серия от изменения 02 на Правило № 118 на ООН (огнеустойчивост на материалите)

                        (ECE/TRANS/WP.29/GRSG/100, точка 28, въз основа на ECE/TRANS/WP.29/GRSG/2021/3)

                        ECE/TRANS/WP.29/2021/152

                        125

                        Предложение за серия от изменения 02 на Правило № 125 на ООН (поле на видимост напред на водачите)

                        (ECE/TRANS/WP.29/GRSG/100, точка 80, въз основа на ECE/TRANS/WP.29/GRSG/2021/12, както е изменено с GRSG-121-15)

                        ECE/TRANS/WP.29/2021/100

                        128

                        Предложение за допълнение 11 към серия от изменения 01 на Правило № 128 на ООН (фарове с газоразрядни светлинни източници)

                        (ECE/TRANS/WP.29/GRE/84, точка 20, въз основа на ECE/TRANS/WP.29/GRE/2020/17)

                        ECE/TRANS/WP.29/2021/88

                        129

                        Предложение за допълнение 11 към първоначалната версия на Правило № 129 на ООН (усъвършенствани системи за обезопасяване на деца)

                        (ECE/TRANS/WP.29/GRSP/69, точка 22, въз основа на ECE/TRANS/WP.29/GRSP/2021/3 без изменения)

                        ECE/TRANS/WP.29/2021/119

                        129

                        Предложение за допълнение 8 към серия от изменения 01 на Правило № 129 на ООН (усъвършенствани системи за обезопасяване на деца)

                        (ECE/TRANS/WP.29/GRSP/69, точка 22, въз основа на ECE/TRANS/WP.29/GRSP/2021/4)

                        ECE/TRANS/WP.29/2021/120

                        129

                        Предложение за допълнение 7 към серия от изменения 02 на Правило № 129 на ООН (усъвършенствани системи за обезопасяване на деца)

                        (ECE/TRANS/WP.29/GRSP/69, точка 22, въз основа на ECE/TRANS/WP.29/GRSP/2021/5 без изменения)

                        ECE/TRANS/WP.29/2021/121

                        129

                        Предложение за допълнение 6 към серия от изменения 03 на Правило № 129 на ООН (усъвършенствани системи за обезопасяване на деца)

                        (ECE/TRANS/WP.29/GRSP/69, точка 22, въз основа на ECE/TRANS/WP.29/GRSP/2021/6 без изменения)

                        ECE/TRANS/WP.29/2021/122

                        133

                        Предложение за допълнение 1 към Правило № 133 на ООН (пригодност на моторните превозни средства за рециклиране)

                        (ECE/TRANS/WP.29/GRPE/83, точка 31, въз основа на ECE/TRANS/WP.29/GRPE/2021/16 и както е изменено с приложение XI)

                        ECE/TRANS/WP.29/2021/135

                        134

                        Предложение за допълнение 4 към първоначалната версия на Правило № 134 на ООН (водородни превозни средства и превозни средства с горивни елементи (HFCV)

                        (ECE/TRANS/WP.29/GRSP/69, точка 25, въз основа на ECE/TRANS/WP.29/GRSP/2021/12, както е изменено с приложение V към доклада)

                        ECE/TRANS/WP.29/2021/123

                        134

                        Предложение за допълнение 1 към серия от изменения 01 на Правило № 134 на ООН

                        (водородни превозни средства и превозни средства с горивни елементи (HFCV))(ECE/TRANS/WP.29/GRSP/69, точка 25, въз основа на ECE/TRANS/WP.29/GRSP/2021/12, както е изменено с приложение V към доклада)

                        ECE/TRANS/WP.29/2021/124

                        135

                        Предложение за допълнение 3 към серия от изменения 01 на Правило № 135 на ООН (страничен удар в стълб)

                        (ECE/TRANS/WP.29/GRSP/69, точка 27, въз основа на ECE/TRANS/WP.29/GRSP/2021/14, както е изменено с приложение VI към доклада)

                        ECE/TRANS/WP.29/2021/157

                        137

                        Предложение за допълнение 2 към серия от изменения 02 на Правило № 137 на ООН (челен удар с обръщане на особено внимание на системите за обезопасяване)

                        (ECE/TRANS/WP.29/GRSP/69, точка 47, въз основа на GRSP-69-41, както е възпроизведено с приложение X към доклада)

                        ECE/TRANS/WP.29/2021/125

                        145

                        Предложение за допълнение 1 към първоначалната версия на Правило № 145 на ООН (системи за закрепване „ISOFIX“, горни лентови устройства за закрепване ISOFIX и стандарт i-Size)

                        (ECE/TRANS/WP.29/GRSP/69, точка 30, въз основа на ECE/TRANS/WP.29/GRSP/2021/11 без изменения)

                        ECE/TRANS/WP.29/2021/126

                        149

                        Предложение за допълнение 4 към първоначалната серия от изменения на Правило № 149 на ООН (устройства за осветяване на пътя)

                        (ECE/TRANS/WP.29/GRE/84, точка 31, въз основа на ECE/TRANS/WP.29/GRE/2021/6)

                        ECE/TRANS/WP.29/2021/95

                        150

                        Предложение за допълнение 4 към първоначалната серия от изменения на Правило № 150 на ООН (светлоотражатели)

                        (ECE/TRANS/WP.29/GRE/84, точка 12, въз основа на GRE-84-04)

                        ECE/TRANS/WP.29/2021/96

                        151

                        Предложение за допълнение 3 към първоначалната версия на Правило № 151 на ООН (информационни системи за мъртвата точка (BSIS))

                        (ECE/TRANS/WP.29/GRSG/100, точка 43, въз основа на ECE/TRANS/WP.29/GRSG/2021/4, както е изменено с GRSG-121-07)

                        ECE/TRANS/WP.29/2021/102

                        152

                        Предложение за допълнение 4 към първоначалната версия на Правило № 152 на ООН (усъвършенствана система за аварийно спиране за превозни средства от категории M1 и N1)

                        (ECE/TRANS/WP.29/GRVA/10, точка 70, въз основа на GRVA-10-03)

                        ECE/TRANS/WP.29/2021/140

                        152

                        Предложение за допълнение 3 към серия от изменения 01 на Правило № 152 на ООН (усъвършенствана система за аварийно спиране за превозни средства от категории M1 и N1)

                        (ECE/TRANS/WP.29/GRVA/10, точка 70, въз основа на GRVA-10-03)

                        ECE/TRANS/WP.29/2021/141

                        152

                        Предложение за допълнение 1 към серия от изменения 02 на Правило № 152 на ООН (усъвършенствана система за аварийно спиране за превозни средства от категории M1 и N1)

                        (ECE/TRANS/WP.29/GRVA/10, точка 70, въз основа на GRVA-10-03)

                        ECE/TRANS/WP.29/2021/142

                        153

                        Предложение за допълнение 2 към първоначалната серия от изменения на Правило № 153 на ООН (цялост на горивната уредба и безопасност на електрическото силово задвижване в случай на удар отзад)

                        (ECE/TRANS/WP.29/GRSP/69, точка 47, въз основа на GRSP-69-41, както е възпроизведено с приложение X към доклада)

                        ECE/TRANS/WP.29/2021/127

                        157

                        Предложение за допълнение 3 към Правило № 157 на ООН (автоматизирана система за поддържане в границите на пътната лента)

                        (ECE/TRANS/WP.29/GRVA/10, точки 35—36, въз основа на ECE/TRANS/WP.29/GRVA/2021/3, както е изменено с GRVA-10-35 и GRVA-10-36)

                           ECE/TRANS/WP.29/2021/143/Rev.1

                        158

                        Предложение за допълнение 1 към първоначалната версия на Правило № 158 на ООН (движение на заден ход)

                        (ECE/TRANS/WP.29/GRSG/100, точка 47, въз основа на ECE/TRANS/WP.29/GRSG/2021/5, както е изменено с GRSG-121-08)

                        ECE/TRANS/WP.29/2021/103

                        159

                        Предложение за допълнение 1 към първоначалната версия на Правило № 159 на ООН (информационна система, уведомяваща при потегляне)

                        (ECE/TRANS/WP.29/GRSG/100, точка 49, въз основа на ECE/TRANS/WP.29/GRSG/2021/6, както е допълнено с GRSG-121-10)

                        ECE/TRANS/WP.29/2021/104

                        Разни

                        Заглавие на точката от дневния ред

                        Документ за справка

                        Рамков документ

                        Предложение за актуализиране на таблица 1 в рамковия документ относно автоматизираните/автономните превозни средства

                        ECE/TRANS/WP.29/2021/151

                        Консолидирана резолюция

                        Предложение за изменения на Консолидираната резолюция за конструкцията на превозните средства (R.E.3)

                        (ECE/TRANS/WP.29/GRSG/100, точка 111, въз основа на ECE/TRANS/WP.29/GRSG/2021/14, както е изменено с GRSG-121-30)

                        ECE/TRANS/WP.29/2021/144

                        Консолидирана резолюция

                        Предложение за изменение 7 на Консолидираната резолюция относно общата спецификация на категориите светлинни източници (R.E.5)

                        (ECE/TRANS/WP.29/GRE/84, точка 20, въз основа на ECE/TRANS/WP.29/GRE/2020/16/Rev.1, както е изменено с GRE-84-32 и ECE/TRANS/WP.29/GRE/2021/3)

                        ECE/TRANS/WP.29/2021/145

                        Обща резолюция

                        Предложение за изменение 3 на Обща резолюция № 1 (М.R.1)

                        ECE/TRANS/WP.29/GRSP/69, точка 31, въз основа на ECE/TRANS/WP.29/GRSP/2021/2, както е изменено с приложение VII към доклада

                        ECE/TRANS/WP.29/2021/146

                        Обща резолюция

                        Предложение за изменение на Обща резолюция № 2 (М.R.2)

                        (ECE/TRANS/WP.29/GRPE/83, точка 52, въз основа на ECE/TRANS/WP.29/GRPE/2021/19)

                        ECE/TRANS/WP.29/2021/147

                        Разрешение

                        Предложение за преразгледано разрешение за разработване на ГТП на ООН относно глобалните емисии в реални условия на движение

                        (ECE/TRANS/WP.29/GRPE/83, точка 18, въз основа на GRPE-83-32 и измененията по време на заседанието, както е изменено с приложение VIII)

                        ECE/TRANS/WP.29/2021/149

                        Разрешение

                        Искане за разрешение за разработване на ново ГТП на ООН относно емисиите на прахови частици от спирачките

                        (ECE/TRANS/WP.29/GRPE/83, точка 36, въз основа на GRPE-83-11, както е изменено с приложение XII)

                        ECE/TRANS/WP.29/2021/150

                        Разрешение

                           Искане за разрешение за разработване на изменения на Глобално техническо правило № 9 на ООН (безопасност на пешеходците)

                        (ECE/TRANS/WP.29/AC.3/31, въз основа на ECE/TRANS/WP.29/2021/83 и ECE/TRANS/WP.29/1159, точка 152)

                        ECE/TRANS/WP.29/AC.3/31/Add.1

                        Сборник с предложения за ГТП на ООН

                        Искане за включване в сборника с предложения за глобални технически правила на ООН на японската процедура за налагане на дълготрайност при използване на двуколесни превозни средства

                        ECE/TRANS/WP.29/2021/154

                        Сборник с предложения за ГТП на ООН

                        Искане за включване в сборника с предложения за ГТП на ООН

                        ECE/TRANS/WP.29/2021/155

                        Сборник с предложения за ГТП на ООН

                        Искане за включване в сборника с предложения за ГТП на ООН

                        ECE/TRANS/WP.29/2021/156

                        Сборник с предложения за ГТП на ООН

                           Искане за включване в Сборника с предложения за ГТП на ООН на китайското изпитване за дълготрайност на устройствата за контрол на емисиите (изпитване от тип V)

                        ECE/TRANS/WP.29/2021/158

                     (1)

                        Всички посочени в таблицата документи могат да бъдат намерени на следния адрес:
                  (Работна група 29) Световния форум за хармонизация на правилата за превозните средства (185-о заседание) |
                   ИКЕ на ООН


               ЕВРОПЕЙСКА КОМИСИЯ
            Брюксел, 10.5.2022
            COM(2022) 201 final
            2022/0143(BUD)

            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            за мобилизиране на Европейския фонд за приспособяване към глобализацията за съкратени работници във връзка със заявление от Франция — EGF/2022/001 FR/Air France

               ОБЯСНИТЕЛЕН МЕМОРАНДУМ

               КОНТЕКСТ НА ПРЕДЛОЖЕНИЕТО

               1.Приложимите разпоредби за предоставяне на финансов принос от Европейския фонд за приспособяване към глобализацията за съкратени работници (ЕФПГ) са определени в Регламент (ЕС) 2021/691 на Европейския парламент и на Съвета от 28 април 2021 г. относно Европейския фонд за приспособяване към глобализацията за съкратени работници (ЕФПГ) и за отмяна на Регламент (ЕС) № 1309/2013
                  1
                (наричан по-долу „Регламент за ЕФПГ“).

               2.На 21 януари 2022 г. Франция подаде заявление EGF/2022/001 FR/Air France за предоставяне на финансов принос от ЕФПГ вследствие на съкращения в Air France
                  2
                във Франция.

               3.След оценка на заявлението Комисията заключи в съответствие с всички приложими разпоредби на Регламента за ЕФПГ, че условията за предоставяне на финансов принос от ЕФПГ са изпълнени.

               ОБОБЩЕНИ ДАННИ ЗА ЗАЯВЛЕНИЕТО

                        Заявление по ЕФПГ

                        EGF/2022/001 FR/Air France

                        Държава членка

                        Франция

                        Региони, които са най-засегнати (ниво 2 по NUTS
                           3
                        )

                        Ил-дьо-Франс (FR10)
                           4

                        Дата на подаване на заявлението

                        21 януари 2022 г.

                        Дата на потвърждението за получаване на заявлението

                        21 януари 2022 г.

                        Дата на искането за допълнителна информация

                        4 февруари 2022 г.

                        Срок за предоставяне на допълнителната информация

                        25 февруари 2022 г.

                        Срок за приключване на оценката

                        12 май 2022 г.

                        Критерий за намеса

                        Член 4, параграф 2, буква а) от Регламента за ЕФПГ

                        Основно предприятие

                        Air France

                        Брой на засегнатите предприятия

                        3

                        Сектор(и) на икономическа дейност

                        (разделение по NACE Rev. 2)
                           5

                        Разделение 33 (Ремонт и инсталиране на машини и оборудване)
                           Разделение 51 (Въздушен транспорт)

                        Референтен период (четири месеца):

                        1 юли 2021 г.—1 ноември 2021 г.

                        Брой на съкращенията по време на референтния период (a)

                        282

                        Брой на съкращенията преди или след референтния период (б)

                        1298

                        Общ брой на съкращенията (a + б)

                        1580

                        Общ брой на бенефициерите, отговарящи на критериите

                        1580

                        Общ брой на бенефициерите от целевата група

                        1580

                        Бюджет за персонализирани услуги (EUR)

                        20 873 656

                        Бюджет за прилагането на ЕФПГ
                           6
                         (EUR)

                        00 000 000

                        Общ бюджет (EUR)

                        20 873 656

                        Финансов принос от ЕФПГ (85 %) (EUR)

                        17 742 607

               ОЦЕНКА НА ЗАЯВЛЕНИЕТО

               Процедура

               4.Франция подаде заявление EGF/2022/001 FR/Air France на 21 януари 2022 г. в срок от 12 седмици от датата, на която бяха изпълнени критериите за намеса, определени в член 4 от Регламента за ЕФПГ. На същата дата Комисията потвърди получаването на заявлението, а на 4 февруари 2022 г. поиска допълнителна информация от Франция. Допълнителната информация беше предоставена в срок от 15 работни дни от датата на искането. На 12 май 2022 г. изтича срокът от 50 работни дни от датата на получаване на пълното заявление, в рамките на който Комисията следва да приключи оценката си за това дали заявлението отговаря на условията за предоставяне на финансово участие.

               Допустимост на заявлението

               Засегнати предприятия и бенефициери

               5.Заявлението се отнася до 282 съкратени работници, чиято дейност в Air France е била прекратена. Предприятието осъществява дейност в икономически отрасъл от разделение 51 по NACE Rev. 2 (Въздушен транспорт). Съкращенията в Air France са извършени в 12 френски региона на ниво 2 по NUTS в континентална Франция
                  7
                и четири френски региона на ниво 2 по NUTS в отвъдморските територии
                  8
               .

               Критерии за намеса

               6.Франция подаде заявлението в съответствие с критериите за намеса по член 4, параграф 2, буква а) от Регламента за ЕФПГ, съгласно който следва да е налице прекратяване на дейността на най-малко 200 съкратени работници и/или самостоятелно заети лица за референтен период от четири месеца в дадено предприятие в държава членка, включително когато това прекратяване на дейността се случва при негови доставчици или производители надолу по веригата.

               7.Четиримесечният референтен период за заявлението започва на 1 юли 2021 г. и приключва на 1 ноември 2021 г. По време на референтния период в Air France са извършени 282 съкращения.

               Изчисляване на броя на съкращенията и на случаите на прекратяване на дейност

               8.Случаите на прекратяване на дейност на 282 работници, съкратени през референтния период, са изчислени от датата на индивидуалното предизвестие за съкращаване или за прекратяване на трудовия договор на работника от страна на работодателя.

               Бенефициери, отговарящи на критериите

               9.Освен горепосочените работници към отговарящите на критериите бенефициери спадат 1298 съкратени работници, чиято дейност е била прекратена преди или след четиримесечния референтен период. Дейността на всички тези работници е била прекратена в рамките на шест месеца преди началото на референтния период на 1 юли 2021 г. и/или между края на референтния период и деня преди приемането на настоящото предложение. Може да се установи ясна причинно-следствена връзка със събитието, което е довело до прекратяването на дейността на работниците, съкратени през референтния период.

               10.Общият брой на бенефициерите, отговарящи на критериите, е 1580.

               Описание на събитията, довели до съкращаването на работниците и прекратяването на дейността

               11.Събитията, довели до тези съкращения, са резултат от неочакваната световна икономическа криза, породена от пандемията. Кризата, свързана с COVID-19, сериозно и рязко засегна Air France, както всяка друга авиокомпания, което я принуждава да намали предлаганите полети поради затварянето на границите и спада на пътуванията с въздушен транспорт.

               12.Освен рязкото понижаване на доходите и трафика с почти несъществуващи движения в началото на пандемията, COVID-19 причинява дългосрочна криза във въздушния транспорт. Във Франция БВП е намалял с 8 % през 2020 г.
                  9
                и въпреки увеличението със 7 % през 2021 г., той все още не може да достигне равнищата преди пандемията. Спадът в наличния доход на домакинствата оказва влияние върху разходите за пътуване. Освен това работата от разстояние и новите здравни и екологични изисквания поставят под въпрос връзката с въздушния транспорт, което може да доведе до промяна в поведението на клиентите в дългосрочен план. Поради тези причини се очаква възстановяването на въздушния транспорт да бъде бавно и несигурно. Air France очаква да достигне 95 % от полетите, предлагани преди пандемията, едва през 2023 г.

               13.В началото на кризата Air France губеше всеки месец парични потоци от 450 милиона евро. Предприятието щеше да бъде в несъстоятелност и вече нямаше да може да плаща заплати, ако не беше получило 7 милиарда евро заеми, гарантирани от държавата. Само кредитите обаче не биха били достатъчни за преодоляване на ситуацията без допълнителни мерки, като например намаляване на обема на дейността, преразглеждане на вътрешната мрежа и опростяване и рационализиране на съпътстващите функции (като маркетинг, комуникации, човешки ресурси и др.). Тези мерки доведоха до намаляване на персонала.

               Очаквано въздействие на съкращенията върху икономиката и заетостта на местно, регионално или национално равнище

               14.Регионът Ил-дьо-Франс е най-засегнат от съкращенията в Air France, тъй като 57 % от съкращенията са извършени на тази територия.

               15.Френските органи обясняват, че влошаването на ситуацията на пазара на труда в Ил-дьо-Франс, както и в останалата част на Франция, е следствие от здравната криза, и по-специално от първите мерки за ограничаване на движението на гражданите (17 март — 10 май 2020 г.), по време на действието на които икономическата дейност почти спря.

               16.В началото на прилагането на персонализирани мерки през първото тримесечие на 2021 г., непосредствено след първата вълна от съкращения, равнището на безработица в Ил-дьо-Франс е 7,7 %
                  10
               . Имало е повече от един милион (1 056 950) регистрирани търсещи работа лица
                  11
               , което представлява увеличение с 8 % спрямо предходната година. Броят на търсещите работа се е увеличил с 9,2 % при мъжете и с 6,7 % при жените
                  12
               . Почти половината (49,8 %) от общия брой са били дългосрочно (повече от 12 месеца) търсещи работа, с 4 процентни пункта (п.п.) повече в сравнение с първото тримесечие на 2020 г.

               17.Положението със заетостта във Франция
                  13
                се подобри след съкращенията и започване на подпомагането. Броят на търсещите работа намалява с 5,8 % на годишна база през четвъртото тримесечие на 2021 г.
                  14
               , докато в Ил-дьо-Франс регистрираните търсещи работа вече са почти един милион (994 110 през четвъртото тримесечие на 2021 г.)
                  15
               , въпреки че това е намаление с 6,1 % на годишна база
                  16
               . Лицата, търсещи работа в дългосрочен план, все още представляват 49,3 % от общия брой на търсещите работа (т.е. с 1,2 процентни пункта повече, отколкото през четвъртото тримесечие на 2020 г.
                  17
               ), въпреки спада с 3,9 % през годината.

               18.Френската администрация по труда уточнява, че преструктурирането на Air France е засегнало баланса на заетостта в съответните територии. Съответно тя е уведомила предприятието за задълженията му по отношение на съживяването на заетостта в тези територии. Предприятието трябва да осигури действия, като пряка помощ за заетост, финансиране на прогнозни проучвания, финансово участие във взаимоспомагателни фондове за съживяване на региона и др.
                  18
               , имащи за цел насърчаване на нови икономически дейности и създаване на работни места, които да компенсират загубените такива.

               Прилагане на Рамката за качество на ЕС за предвиждане на промените и преструктуриране (РКП)

               19.Франция описа по какъв начин са взети предвид препоръките, изложени в Рамката за качество на ЕС за предвиждане на промените и преструктуриране: Съгласно френския Кодекс на труда дружество in bonis (т.е. не в ликвидация), в което са заети 1000 или повече лица, носи отговорност да плати пълните разходи за съпътстващи активни мерки на пазара на труда за свои служители, съкратени в резултат на организационно преструктуриране. Намеса от страна на държавните органи се предвижда само след приключване на мерките, осигурени от предприятието, извършващо съкращенията.

               20.Франция информира, че Air France е създала обширен пакет от активни мерки на пазара на труда, които имат за цел да се подпомогнат съкратените работници. В сътрудничество с външни консултанти за аутплейсмънт (Alixio Mobilité и Sodesi) Air France е създала център за информация, подкрепа и съвети (Espaces d'information, d'accompagnement et de conseil), като първо звено за контакт за засегнатите работници. В този информационен център работниците получават не само първи насоки относно перспективите, но и биват подпомагани в усилията си да участват в мерки за обучение или да си намерят нова работа.

               21.Що се отнася до предприетите дейности за подпомагане на съкратените работници, Франция посочи, че прилагането на съпътстващи активни мерки на пазара на труда — част от правното задължение на Air France, е започнало веднага след съкращенията.

               Допълване с действия, финансирани с национални средства или със средства от Съюза

               22.Франция потвърди, че описаните по-долу мерки, за които се предоставя финансов принос от ЕФПГ, няма да получат финансова подкрепа и от други финансови инструменти на Съюза.

               Процедури за провеждане на консултации с бенефициерите от целевата група, с техни представители или със социалните партньори, както и със съответните органи на местно и регионално равнище

               23.Франция посочи, че съгласуваният пакет от персонализирани услуги е изготвен след консултация с представители на работниците и синдикалните организации. В поредица от срещи между Air France и SNPNC
                  19
               , l'UNAC
                  20
               , l'UNSA-PNC
                  21
               , CFDT
                  22
               , FO
                  23
                и CFE/CGC
                  24
                преговарящите страни са разработили пакета от мерки за подпомагане на засегнатите служители. Тези кръгове от вътрешни преговори започнаха на 8 юли 2020 г. и приключиха на 28 май 2021 г.
                  25

               Бенефициери от целевата група и предложени мерки

               Бенефициери от целевата група

               24.Очаква се всички съкратени работници да вземат участие в мерките. Разпределението на тези работници по пол, възрастова група и образователна степен е следното:

                        Категория

                        Брой очаквани бенефициери

                        Пол:

                        Мъже:

                        695

                        (44,0 %)

                        Жени:

                        885

                        (56,0 %)

                        Небинарни:

                        0

                        (0,0 %)

                        Възрастова група:

                        Под 30 години:

                        21

                        (1,3 %)

                        30—54 години:

                        1073

                        (67,9 %)

                        Над 54 години:

                        486

                        (30,8 %)

                        Образователна степен

                        Прогимназиален етап на основното образование или по-ниска образователна степен
                           26

                        65

                        (4,1 %)

                        Гимназиален етап на средното образование
                           27
                         или образование след средното образование
                           28

                        1051

                        (66,5 %)

                        Висше образование
                           29

                        464

                        (29,4 %)

               25.Има 96 работници с увреждания.

               Предложени мерки

               26.Мерките, за които френските органи искат съфинансиране от ЕФПГ, са свързани с удължаването на срока на отпуска за преквалификация („congé de reclassement“)
                  30
               , извън обхвата на правното задължение на предприятието. Тази мярка е предназначена за съкратените работници и за работниците, които към момента на тяхното доброволно напускане все още не са имали точни планове за преквалификация и са заявили желание да се възползват от мерки за преквалификация, консултация, ориентиране или помощ за започване на стопанска дейност или изкупуване на дружество и др.

               27.Персонализираните услуги, които се предвижда да бъдат предоставени на съкратените работници, включват следните мерки:

               –Услуги за консултиране и професионално ориентиране: Уволнените работници ще получат насоки за професионално ориентиране и ще бъдат подпомагани при търсенето на работа, или ще получат насоки за новосъздадено предприятие, в случай че се стремят към започване на собствен бизнес. Участниците ще се ползват от консултации за професионално ориентиране, подкрепа при търсенето на работа, персонални напътствия, информация относно възможностите за обучение и насърчаване на предприемачеството. В рамките на тази мярка на работниците ще бъдат предоставени възможности за преместване, произтичащи от активно търсене на работа, което ще се извършва от специалисти, и ще им бъде предоставена помощ при избор на предложения за работа, подготовка за интервюта и др. Работниците, които се стремят към дейност като самостоятелно заети лица, желаят да изкупят дружество или да създадат бизнес, ще могат да получат помощ от специализирани консултанти при изготвяне на бизнес план, търсене на финансиране и други услуги, съпътстващи предприемачеството.

               –Обучение: На работниците ще бъдат предложени различни обучения за повишаване на квалификацията или за преквалификация в съответствие с потребностите им, установени от лицата, предоставящи консултантските услуги. На работниците, които се стремят към дейност като самостоятелно заети лица, ще бъде предложено обучение за създаване на бизнес, осигурено от Sodesi (PASS CREA), Търговско-промишлената камара или Търговско-занаятчийската камара.

               –Принос за създаване на предприятия. Работниците, които започнат собствен бизнес (изкупуване на дружество или започване на стопанска дейност), ще получат до 15 000 EUR за покриване на началните разходи, инвестиции в активи и текущи разходи. Приносът ще бъде изплатен на три вноски въз основа на достигане на предварително определени междинни цели. Първа вноска от 3000 EUR ще бъде платена при представяне на доказателство за започване на стопанска дейност или изкупуване на дружество, като например получаването на регистрация
                  31
               . Втора и трета вноска, от по 6000 EUR всяка — при представяне на първия и втория отчет за дейността пред RSI
                  32
               , в които се посочва оборот от най-малко 200 EUR и 500 EUR, съответно за самостоятелно заети лица и еднолични търговци; или при представяне на удостоверение, издадено от дипломиран експерт-счетоводител, в което се посочва оборот от най-малко 500 EUR и съответно 1000 EUR за предприятията
                  33
               .

               –Финансови стимули за работодатели. МСП, които наемат бивш работник от Air France на постоянен договор или на срочен договор за най-малко 6 месеца, ще получат до две месечни заплати и вноски на работодателя и част от разходите за обучението за адаптиране към новата позиция, ако такова обучение е необходимо.

               –Парична помощ за бързо започване на нова работа. Работници, които бързо се върнат на работа на постоянен или срочен договор за най-малко 6 месеца, ще получат помощ, равна на помощта
                  34
                за търсене на работа, която биха получили, ако не си намерят работа. Сумата не може да надвишава еквивалента на помощта за търсене на работа за 4 месеца.

               –Допълнителни средства към трудово възнаграждение. Тази мярка има за цел да стимулира приемане на назначение на нова работа (на постоянен договор или на срочен договор за най-малко шест месеца), дори ако предлаганото възнаграждение на новата работа е по-ниско от това на предходната позиция. Помощта ще бъде равна на разликата между възнагражденията в размер на до 600 EUR месечно за максимум 30 месеца
                  35
                или до 375 EUR
                  36
                месечно за максимум 48 месеца
                  37
               . Във всеки случай общата сума, предоставена на един работник, не може да надвишава 18 000 EUR.

               28.Предложените действия, описани в настоящия документ, представляват активни мерки на пазара на труда в рамките на допустимите действия, посочени в член 7 от Регламента за ЕФПГ. Тези действия не заместват пасивните мерки за социална закрила.

               29.Франция информира, че Air France редовно предлага на своите работници обучения, при които се отделя внимание на цифровите умения и на уменията, необходими в икономика с ефективно използване на ресурсите, като част от нейния „План за развитие на уменията“. Обучението, предоставено на платформите за цифрово обучение на Air France, остава достъпно за съкратените работници за срока на участието им в мерките на ЕФПГ.

               30.Франция предостави поисканата информация относно мерките, които са задължителни за засегнатото предприятие по силата на националното законодателство или съгласно колективните трудови договори. Потвърдено беше, че финансовият принос от ЕФПГ няма да замени тези мерки.

               Прогнозен бюджет

               31.Прогнозните общи разходи възлизат на 20 873 656 EUR, което включва само разходи за персонализирани услуги. Франция реши да покрие разходите за дейностите по подготовка, управление, информация и публичност, контрол и докладване със свои собствени ресурси.

               32.Общият размер на поискания финансов принос от ЕФПГ възлиза на 17 742 607 EUR (85 % от общия размер на разходите).

               33.Националното предварително финансиране и съфинансиране се осигурява от Air France.

                        Мерки

                        Прогнозен брой участници

                        Прогнозни разходи за един участник
                        (EUR)
                           38

                        Общо прогнозни разходи

                        (EUR)
                           39

                        Персонализирани услуги (мерки по член 7, параграф 2, буква а) от Регламента за ЕФПГ)

                        Услуги за консултиране и професионално ориентиране
                           (accompagnement congé de reclassement Alixio et Sodesi)

                        1162

                        2098

                        2 437 820

                        Обучение
                           (formation)

                        805

                        2815

                        2 266 400

                        Принос за създаването на предприятия
                           (prime à la création d'entreprise)

                        591

                        15 000

                        8 865 000

                        Междинен сбор (a):

                        Процент от пакета от персонализирани услуги

                        —

                        13 569 220

                        (65,00 %)

                        Помощи и стимули (мерки по член 7, параграф 2, буква б) от Регламента за ЕФПГ)

                        Финансови стимули за работодатели
                           (aide TPE — PME)

                        46

                        5296

                        243 608

                        Парична помощ за бързо започване на нова работа
                           (indemnité de reclassement rapide/immédiat)

                        512

                        11 467

                        5 871 235

                        Допълнителни средства към трудово възнаграждение
                           (indemnité différentielle de rémunération)

                        83

                        14 332

                        1 189 593

                        Междинен сбор (б):

                        Процент от пакета от персонализирани услуги:

                        —

                        7 304 436

                        (35,00 %)

                        Дейности по член 7, параграф 5 от Регламента за ЕФПГ

                        1. Дейности по подготовка

                        —

                        0

                        2. Управление

                        —

                        0

                        3. Информация и публичност

                        —

                        0

                        4. Контрол и докладване

                        —

                        0

                        Междинен сбор (в):

                        Процент от общите разходи:

                        —

                        0

                        (0,00 %)

                        Общо разходи (а + б + в):

                        —

                        20 873 656

                        Финансов принос от ЕФПГ (85 % от общия размер на разходите)

                        —

                        17 742 607

               34.Разходите за мерките, определени в горната таблица като мерки по член 7, параграф 2, буква б) от Регламента за ЕФПГ, не надвишават 35 % от общия размер на разходите за съгласувания пакет от персонализирани услуги. Франция потвърди, че тези мерки са обвързани с условието за активно участие на бенефициерите от целевата група в дейности по търсене на работа или обучение.

               35.Франция потвърди, че разходите за инвестиции за самостоятелна заетост, започване на стопанска дейност и изкупуване на дружества от служителите няма да надхвърлят сумата от 22 000 EUR на бенефициер.

               Период на допустимост на разходите

               36.Франция започна да предоставя персонализираните услуги на бенефициерите от целевата група на 1 февруари 2021 г. С оглед на това разходите за мерките ще бъдат допустими за предоставяне на финансов принос от ЕФПГ в периода от 1 февруари 2021 г. до 24 месеца след датата на влизане в сила на решението за финансиране.

               37.Франция започна да прави административни разходи по прилагането на ЕФПГ на 6 януари 2021 г., но реши да ги покрие със свои собствени ресурси.

               Системи за управление и контрол

               38.В заявлението е описана системата за управление и контрол, в която са посочени отговорностите на съответните органи. Франция уведоми Комисията, че финансовият принос ще бъде управляван от Délégation générale à l’emploi et à la formation professionnelle (DGEFP) на Министерството на труда, заетостта, професионалното обучение и социалния диалог, по-специално от отдел Fonds national de l'emploi (DGEFP — MFNE). Плащанията ще се извършват в рамките на DGEFP от отдел Affaires financières (DGEFP — MAFI). Commission interministérielle de coordination des contrôles (CICC) е френският одитен орган за ЕФПГ. Air France ще отговаря за прилагането на мерките. Във връзка с това френските органи ще сключат споразумение за партньорство с Air France.

               Ангажименти, поети от засегнатата държава членка

               39.Франция предостави всички необходими гаранции за това, че:

               –при достъпа до предложените мерки и тяхното изпълнение ще се спазват принципите на равно третиране и недискриминация;

               –са спазени изискванията, определени в националното законодателство и в законодателството на ЕС, относно колективните уволнения;

               –Air France, която е продължила дейността си след съкращаването на работниците, е спазила своите правни задължения и е предприела съответните действия във връзка с работниците си;

               –ще се предотврати двойно финансиране;

               –финансовият принос от ЕФПГ ще бъде съобразен с процедурните и материалноправните разпоредби на Съюза относно държавните помощи.

               ОТРАЖЕНИЕ ВЪРХУ БЮДЖЕТА

               Бюджетно предложение

               40.В съответствие с предвиденото в член 8 от Регламент (ЕС, Евратом) 2020/2093 на Съвета от 17 декември 2020 г. за определяне на многогодишната финансова рамка за годините 2021—2027 г. ЕФПГ не може да надхвърля максимален годишен размер от 186 милиона EUR (по цени от 2018 г.)
                  40
               .

               41.След като проучи заявлението с оглед на условията, определени в член 13, параграфи 1 и 2 от Регламента за ЕФПГ, и като отчете броя на бенефициерите от целевата група, предложените мерки и очакваните разходи, Комисията предлага да бъдат мобилизирани средства от ЕФПГ в размер на 17 742 607 EUR, което представлява 85 % от общите разходи за предложените мерки, за предоставяне на финансов принос по заявлението.

               42.Предложеното решение за мобилизиране на средства от ЕФПГ ще бъде взето съвместно от Европейския парламент и Съвета в съответствие с предвиденото в точка 9 от Междуинституционалното споразумение от 16 декември 2020 г. между Европейския парламент, Съвета на Европейския съюз и Европейската комисия относно бюджетната дисциплина, сътрудничеството по бюджетни въпроси и доброто финансово управление и относно новите собствени ресурси, включително пътна карта за въвеждането на нови собствени ресурси
                  41
               .

               Свързани актове

               43.Едновременно с настоящото предложение за решение за мобилизиране на средства от ЕФПГ Комисията ще представи на Европейския парламент и на Съвета предложение за прехвърляне на сумата от 15 645 511 EUR към съответния бюджетен ред
                  42
               .

               44.Едновременно с приемането на настоящото предложение за решение за мобилизиране на средства от ЕФПГ Комисията прие решение за предоставяне на финансов принос, което представлява решение за финансиране по смисъла на член 110 от Финансовия регламент
                  43
               . Решението за финансиране ще влезе в сила на датата, на която Комисията бъде уведомена за одобряването на бюджетния трансфер от Европейския парламент и от Съвета.

               2022/0143 (BUD)

               Предложение за

               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

               за мобилизиране на Европейския фонд за приспособяване към глобализацията за съкратени работници във връзка със заявление от Франция — EGF/2022/001 FR/Air France

               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

               като взеха предвид Договора за функционирането на Европейския съюз,

               като взеха предвид Регламент (EС) 2021/691 на Европейския парламент и на Съвета от 28 април 2021 г. относно Европейския фонд за приспособяване към глобализацията за съкратени работници (ЕФПГ) и за отмяна на Регламент (ЕС) № 1309/2013
                  44
               , и по-специално член 15, параграф 1 от него,

               като взеха предвид Междуинституционалното споразумение от 16 декември 2020 г. между Европейския парламент, Съвета на Европейския съюз и Европейската комисия относно бюджетната дисциплина, сътрудничеството по бюджетни въпроси и доброто финансово управление и относно новите собствени ресурси, включително пътна карта за въвеждането на нови собствени ресурси
                  45
               , и по-специално точка 9 от него,

               като взеха предвид предложението на Европейската комисия,

               като имат предвид, че:

               (1)Европейският фонд за приспособяване към глобализацията за съкратени работници (ЕФПГ) цели да се демонстрира солидарност и да се насърчи устойчивата заетост с достойни условия на труд в Съюза чрез оказване на подкрепа на съкратени работници и самостоятелно заети лица, чиято дейност е била прекратена в резултат на значителни промени, свързани с преструктуриране, както и чрез оказване на съдействие при връщането им към устойчива заетост с достойни условия на труд възможно най-скоро.

               (2)В съответствие с предвиденото в член 8 от Регламент (ЕС, Евратом) 2020/2093 на Съвета, ЕФПГ не може да надхвърля максимален годишен размер от 186 милиона евро (по цени от 2018 г.)
                  46
               .

               (3)На 21 януари 2022 г. Франция подаде заявление за мобилизиране на средства от ЕФПГ във връзка със съкращения на работници в Air France във Франция. Към него беше предоставена допълнителна информация, както е предвидено в член 8, параграф 5 от Регламент (ЕС) 2021/691. Заявлението отговаря на условията за финансов принос от ЕФПГ, установени в член 13 от Регламент (ЕС) 2021/691.

               (4)Поради това, за да бъде удовлетворено подаденото от Франция заявление, следва да бъдат мобилизирани средства за предоставяне на финансов принос от ЕФПГ в размер на 17 742 607 EUR.

               (5)За да се сведе до минимум времето за мобилизиране на средствата от ЕФПГ, настоящото решение следва да се прилага от датата на приемането му,

               ПРИЕХА НАСТОЯЩОТО РЕШЕНИЕ:

               Член 1

               В рамките на общия бюджет на Съюза за финансовата 2022 година от Европейския фонд за приспособяване към глобализацията за съкратени работници се мобилизират средства за предоставяне на сумата от 17 742 607 EUR под формата на бюджетни кредити за поети задължения и бюджетни кредити за плащания.

               Член 2

               Настоящото решение влиза в сила в деня на публикуването му в Официален вестник на Европейския съюз. То се прилага от [датата на приемането му]
                  47*.

               Съставено в Брюксел на […] година.

                  За Европейския парламент
                        За Съвета

                  Председател
                        Председател

                     (1)

                        OВ L 153, 3.5.2021 г., стр. 48.

                     (2)

                        Съкращенията са извършени в Air France и две от нейните дъщерни дружества, Hop и Hop training.

                     (3)

                        Делегиран регламент 2019/1755 на Комисията от 8 август 2019 г. за изменение на приложенията към Регламент (ЕО) № 1059/2003 на Европейския парламент и на Съвета за установяване на обща класификация на териториалните единици за статистически цели (NUTS). (ОВ L 270, 24.10.2019 г., стр. 1—56).

                     (4)

                        Други засегнати региони са Елзас (FRF1), Аквитания (FRI1), Оверн (FRK1), Бретан (FRH0), Корсика (FRM0), Лангедок-Русийон (FRJ1), Юг-Пиринеи (FRJ2), Нор Па дьо Кале (FRE1), Пеи дьо ла Лоар (FRG0), Прованс-Алпи-Кот д'Азюр (FRL0), Рона-Алпи (FRK2), Гваделупа (FRY1), Мартиника (FRY2), Гвиана (FRY3) и Реюнион (FRY4).

                     (5)

                        OВ L 393, 30.12.2006 г., стр. 1.

                     (6)

                        В съответствие с член 7, параграф 5 от Регламент (EС) 2021/691.

                     (7)

                        Ил-дьо-Франс (FR10), Нор-Па дьо Кале (FRE1), Елзас (FRF1), Пеи дьо ла Лоар (FRG0), Бретан (FRH0), Аквитания (FRI1), Лангедок-Русийон (FRJ1), Юг-Пиренеи (FRJ2), Оверн (FRK1), Рона-Алпи (FRK2), Прованс-Алпи-Кот д'Азюр (FRL0) и Корсика (FRM0).

                     (8)

                        Гваделупа (FRY1), Мартиника (FRY2), Гвиана (FRY3) и Реюнион (FRY4)

                     (9)

                  https://www.insee.fr/fr/statistiques/5387891

                     (10)

                        https://www.insee.fr/fr/statistiques/serie/001515843

                     (11)

                  Регистрирани търсещи работа в Ил-дьо-Франс през първото тримесечие на 2021 г.

                     (12)

                        Пак там

                     (13)

                        Франция, включително отвъдморски департаменти и региони, с изключение на Майот.

                     (14)

                  Demandeurs d'emploi inscrits à Pôle emploi au 4e trimestre 2021

                     (15)

                  https://www.insee.fr/fr/statistiques/serie/010597557

                     (16)

                        Информация за регистрираните търсещи работа в Ил-дьо-Франс през първото тримесечие на 2022 г. се очаква да бъде публикувана на 28 април 2022 г.

                     (17)

                  https://idf.drieets.gouv.fr/sites/idf.drieets.gouv.fr/IMG/pdf/defm_ile-de-france_2021t4.pdf

                     (18)

                  https://travail-emploi.gouv.fr/emploi-et-insertion/accompagnement-des-mutations-economiques/obligation-revitalisation-territoire

                     (19)

                        Syndicat National du Personnel Navigant Commercial (Национален съюз на екипажите на търговски полети)

                     (20)

                        Union des Navigants de l'Aviation Civile (Съюз на екипажите в гражданското въздухоплаване)

                     (21)

                        Union Nationale des Syndicats Autonomes-Personnel Navigant Commercial (Национален съюз на независимите синдикати — екипажи на търговски полети)

                     (22)

                        Confédération Française Démocratique du Travail (Френска демократична конфедерация на труда)

                     (23)

                        Confédération Générale du Travail — Force Ouvrière (Обща конфедерация на труда — Работническа сила).

                     (24)

                        Confédération française de l'encadrement - Confédération générale des cadres (Френска конфедерация на ръководните служители — Обща конфедерация на ръководните служители)

                     (25)

                        Преговори в Air France от 8 юли 2020 г. до 18 декември 2020 г., в Hop от 20 април 2021 г. до 28 май 2021 г. и в Hop Training от 28 януари 2021 г. до 25 март 2021 г.

                     (26)

                        ISCED 0-2

                     (27)

                        ISCED 3

                     (28)

                        ISCED 4

                     (29)

                        ISCED 5-8

                     (30)

                        Що се отнася до отпуска за преквалификация („congé de reclassement“), съгласно член L1233-71 от френския Кодекс на труда предприятие, което осигурява заетост на над хиляда души, е задължено да предложи предвидените в този член мерки с минимална продължителност четири месеца. Следователно съгласно горепосоченото законодателство периодът от петия месец нататък е по желание и може да бъде предмет на финансов принос от ЕФПГ в съответствие с член 9, параграф 1 от Регламент (ЕС) 2021/691. Air France реши да предложи тази мярка за срок до 12 месеца. Тези 12 месеца се допълват с три допълнителни месеца за работниците, заемащи ръководни позиции (родените преди 1 януари 1965 г.), работниците с увреждания, както и работниците, заемащи позиции на ниски професионални равнища (N1 и N2 в класификацията на работните места на Air France). Заявлението не предвижда финансов принос за първите четири месеца от отпуска за преквалификация, който отговаря на минималната продължителност, предвидена по закон.

                     (31)

                        Регистрация в регистъра SIRENE или в Търговския регистър (ТР).

                     (32)

                        Régime Social des Indépendants (социалноосигурителна система за самостоятелно заетите лица).

                     (33)

                        Дружество с ограничена отговорност (ООД), акционерно дружество (АД) и др.

                     (34)

                        Помощта за търсене на работа се изчислява като 70 % от средната стойност на последните 12 заплати преди уволнението.

                     (35)

                        До 36 за работници, съкратени на територии, различни от Ил-дьо-Франс, и чието ново работно място също е извън Ил-дьо-Франс.

                     (36)

                        450 EUR за работници, съкратени на територии, различни от Ил-дьо-Франс, и чието ново работно място също е извън Ил-дьо-Франс.

                     (37)

                        Допълнителни средства към трудовото възнаграждение извън срока на изпълнение не отговарят на условията за финансиране от ЕФПГ.

                     (38)

                        За да се избегне използването на десетични запетаи, прогнозните разходи за един работник са закръглени. Закръгляването обаче не влияе на общите разходи за всяка мярка, които остават същите като в подаденото от Франция заявление.

                     (39)

                        Общата сума не съвпада напълно поради закръгляването.

                     (40)

                        ОВ L 433 I, 22.12.2020 г., стр. 11.

                     (41)

                        ОВ L 433 I, 22.12.2020 г., стр. 29.

                     (42)

                        По искане на Франция финансовият принос, платен от ЕФПГ за финансиране на активни мерки на пазара на труда след съкращения в Air France, е по-нисък от размера на мобилизираните средства в решението на Европейския парламент и на Съвета от 24 март 2022 г. (4 074 296 EUR).
                     Франция информира Комисията, че 107 съкращения, планирани за януари 2022 г., могат да бъдат избегнати благодарение на икономическото възстановяване след кризата, свързана с COVID. Поради това Франция преразгледа и намали размера на средствата от ЕФПГ, необходими за подпомагане на съкратените работници от Air France. Този размер сега възлиза на 1 977 200 EUR.
                     Тъй като 2 097 096 EUR от бюджетните кредити за поети задължения са останали на разположение на оперативната линия след плащането към Франция, не е необходимо Комисията да прехвърля пълния размер на поетите задължения за Air France от резервния ред.

                     (43)

                        Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 (ОВ L 193, 30.7.2018 г., стр. 1).

                     (44)

                        ОВ L 153, 3.5.2021 г., стр. 48.

                     (45)

                        ОВ L 433 I, 22.12.2020 г., стр. 29

                     (46)

                        Регламент (ЕС, Евратом) 2020/2093 на Съвета от 17 декември 2020 г. за определяне на многогодишната финансова рамка за годините 2021—2027 (ОВ L 433 I, 22.12.2020 г., стр. 11).

                     (47)
                  *
                        Датата да се попълни от Парламента преди публикуването в ОВ.